gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8192, del 18-12-2017 (2017/11981)

RESOLUCIÓ de 29 de novembre de 2017, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de nivell A2 de coneixements de valencià.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8192

Data del DOGV
:   18-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11770


Data del document
:   29-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 29 de novembre de 2017, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de nivell A2 de coneixements de valencià. [2017/11424]  
Per Resolució de 22 de març de 2017, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOCV 8007, 24.03.2017). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades la prova corresponent al certificat nivell A2 de coneixements de valencià del segon període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de la prova de nivell A2 de coneixements de valencià, que es poden consultar individualment en la pàgina web www.ceice.gva.es/jqcv.  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'aquesta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de quinze dies hàbils, a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 29 de novembre de 2017.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 8175, del 22-11-2017 (2017/10287)

RESOLUCIÓ de 9 de novembre de 2017, de la Universitat de València, per la qual nomena Raquel Niclós Corts professora titular d'universitat, de l'àrea de coneixement Física de la Terra.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8175

Data del DOGV
:   22-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10371


Data del document
:   09-11-2017

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 9 de novembre de 2017, de la Universitat de València, per la qual nomena Raquel Niclós Corts professora titular d'universitat, de l'àrea de coneixement Física de la Terra. [2017/10323]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 7 de juliol de 2017 (BOE 10.07.2017), per a la provisió de la plaça número 6633 de professora titular d'universitat (concurs núm. 150/2017), i una vegada que la concursant proposada ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
  
Nomenar Raquel Niclós Corts professora titular d'universitat, de l'àrea de coneixement Física de la Terra, adscrita al departament Física de la Terra i Termodinàmica.  
  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 9 de novembre de 2017.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 8012, del 31-03-2017 (2017/1686)

Notificació de la sentència dictada en el procediment ordinari número 2045/2015.
--------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1686


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el procediment ordinari número 2045/2015. [2017/1686]  
Procediment: procediment ordinari 002045/2015.  
Demandant: comunitat de propietaris de l'edifici siti a València, avinguda del General Avilés, 11.  
Procurador: Raúl Vicente Bezjak.  
Demandada: Telvina Fernández Robles.  
Paula Pozo, lletrada de l'Administració de justícia del Jutjat de Primera Instància número 2 de València, faig saber que en aquest jutjat i amb el número de procediment ordinari 002045/2015, consta dictada la resolució que, copiada en la part que interessa, diu així:  
  
«Sentència número 38/2017  
Jutge que la dicta: Juan Francisco Pérez Fortit.  
Lloc: València.  
Data: 3 de febrer de 2017.  
Part demandant: comunitat de propietaris de l'edifici siti a València, avinguda del General Avilés, 11.  
Advocat: Raúl Olmos Canet.  
Procurador: Raúl Vicente Bezjak.  
Part demandada: Telvina Fernández Robles.  
Objecte del judici: reclamació d'una quantitat.  
Dispositiva  
Estime la demanda de judici verbal formulada pel procurador Vicente Bezjak, en nom de la Comunitat de Propietaris del Carrer General Avilés, número 11, de València, contra Telvina Fernández Robles, i condemne la demandada a pagar 6.631,72 euros, més els interessos legals, i al pagament de costes.  
Mode d'impugnació: mitjançant un recurs d'apel·lació davant l'Audiència Provincial de València (art. 455 LEC).  
El recurs s'interposarà mitjançant un escrit que cal presentar en aquest jutjat dins del termini de 20 dies, comptador des de l'endemà de la notificació de la resolució, on s'exposen les al·legacions sobre les quals es basa la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LECn). Per a interposar el recurs d'apel·lació, la part recurrent haurà de constituir un dipòsit de 50 euros que consignarà en el compte de consignacions d'aquest jutjat, sense que es puga admetre a tràmit el recurs si el dipòsit no està constituït.  
Aquesta és la sentència, que pronuncie, mane i firme.»  
  
Cosa que es fa pública a través del Diari Oficial de la Generalitat Valenciana, perquè valga de notificació de forma legal al demandat i actualment en parador ignorat.  
  
València, 10 de febrer de 2017.- La lletrada de l'Administració de justícia: Paula Pozo.
Diari Oficial de la Generalitat Valenciana


Sumari del DOGV 7965, del 25-01-2017 (2017/577)

Correcció d'errades i ampliació de termini de la licitació número CNMY17/DGTIC/18. Serveis d'administració, manteniment i suport tècnic especialitzats per a la plataforma de formació en línia de la Generalitat: projecte e-Formació.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/577


Data del document
:   23-01-2017

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic
    * contracte de serveis

Correcció d'errades i ampliació de termini de la licitació número CNMY17/DGTIC/18. Serveis d'administració, manteniment i suport tècnic especialitzats per a la plataforma de formació en línia de la Generalitat: projecte e-Formació. [2017/577]  
En el Diari Oficial de la Generalitat Valenciana número 7954, de 10 de gener de 2017, es va publicar l'anunci de licitació de l'expedient CNMY17/DGTIC/18.   
Atés que s'han detectat errors en els documents publicats en el perfil del contractant de l'expedient més amunt indicat, es procedeix a la seua rectificació i a la publicació dels documents correctes en la plataforma de contractació wwwcontrataciondelestado.es, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques.  
I fent ús de les facultats previstes en l'article 35 de la Llei 5/1983, de 30 de desembre, del Consell, resolc:  
1. Acordar la rectificació d'ofici dels plecs anteriorment descrits, així com la publicació dels plecs correctes en la plataforma wwwcontrataciondelestado.es.  
2. Ampliar la data límit de presentació d'ofertes fins al 7 de març de 2017.  
3. L'obertura de les ofertes serà:  
Sobre 2: 15 de març de 2017, a les 12.00 hores  
Sobre 3: 4 d'abril de 2017, a les 12.00 hores  
  
València, 23 de gener de 2017.- El conseller d'Hisenda i Model Econòmic (DOCV 7399, 10.11.2014), el director general de Tecnologies de la Informació i les Comunicacions: Vicente Aguiló Lucia.
Diari Oficial de la Generalitat Valenciana


Sumari del DOGV 8097, del 02-08-2017 (2017/6202)

Notificació de la sentència dictada en el procediment de divorci contenciós número 1164/2016.
---------------------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6202


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1164/2016. [2017/6202]  
Procediment: família, divorci contenciós 001164/2016-R.  
Demandant: Julián García Ruiz.  
Procuradora: Ana María García Darias.  
Demandat: Adelaida Andreu Ferriols.  
Procurador/a: -   
Alicia Ordeig Rabadán, lletrada de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós 001164/2016, a instàncies de Julián García Ruiz, representat per la procuradora Ana María García Darias, contra Adelaida Andreu Ferriols, en situació de rebel·lia, en què, en data 26 de juny de 2017, s'ha dictat la sentència que té la part dispositiva que és com segueix:  
  
«Dispositiva  
Estime la demanda formulada per la representació processal de Julián García Ruiz contra Adelaida Andreu Ferriols, i declare dissolt, per causa de divorci, el matrimoni format pels esmentats cònjuges, amb tots els efectes legals.  
Cada part abonarà les costes processals causades a instància seua i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar a través d'un escrit dins del termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC). S'haurà d'efectuar la consignació de 50 euros en el compte del jutjat 4584-0000-02 € número del procediment amb quatre dígits - dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i caldrà acreditar aquesta consignació, tret del cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada per la jutgessa o el jutge que la va dictar, mentre celebrava audiència pública en el dia de hui, de la qual cosa jo, la secretària judicial, done fe. València.»  
  
I perquè valga de notificació de forma deguda a Adelaida Andreu Ferriols, en rebel·lia, expedisc i firme aquest edicte.  
  
València, 5 de juliol de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8034, del 08-05-2017 (2017/2593)

Notificació de la sentència dictada en el judici verbal número 111/2016.
------------------------------------------------------------------------

### Dades del document

Número de DOGV
:   8034

Data del DOGV
:   08-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2593


Organisme emissor
:   Jutjat de Primera Instància Número 4 de Vila-real

Tipus de document
:   Edicte

Notificació de la sentència dictada en el judici verbal número 111/2016. [2017/2593]  
En aquest procediment de judici verbal, tramitat al Jutjat de Primera Instància i Instrucció número 4 de Vila-real, seguit a instàncies de Juan García Esteban contra Abel Pérez Leal, la magistrada jutgessa M,ª Isabel Llambés Sánchez ha dictat la sentència de data 3 de maig de 2016. Les parts poden interposar un recurs d'apel·lació dins del termini de 20 dies.  
I atés que el demandat, Abel Pérez Leal, es troba en parador desconegut, expedisc aquest edicte a fi que li valga de notificació de forma deguda.  
  
Vila-real, 13 de gener de 2017.- El lletrat de l'Administració de justícia: Ángel Luis Tomaselli Rojas.
Diari Oficial de la Generalitat Valenciana


Sumari del DOGV 8130, del 19-09-2017 (2017/7960)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'un saló d'esdeveniments a Algar de Palancia. Expedient número 2015/0008.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8130

Data del DOGV
:   19-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7960


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'un saló d'esdeveniments a Algar de Palancia. Expedient número 2015/0008.  
 [2017/7960]  
Admesa a tràmit la sol·licitud de declaració d'interés comunitari promoguda per Anaís Estornell Gerín per a una atribució d'ús i aprofitament en sòl no urbanitzable, relativa a la implantació d'un saló d'esdeveniments (expedient 2015/0008), en el terme municipal d'Algar de Palancia, ubicada en el polígon 7, parcel·la 302, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP del carrer de Gregorio Gea, número 27, de València, en horari d'exposició al públic de 09.00 a 14.30 hores.  
  
València, 28 de juliol de 2017.- El cap del Servei Territorial d'Urbanisme: Emilio Argente Hernández.
Diari Oficial de la Generalitat Valenciana


Sumari del DOGV 8003, del 20-03-2017 (2017/2176)

Correcció d'errades de la licitació número 93/2017. Servei d'arquitectura i arquitectura tècnica per a la redacció dels projectes i direcció de les obres de desamiantatge estructural del pavelló de rehabilitació en l'antic Hospital La Fe avinguda Campanar - València.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8003

Data del DOGV
:   20-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/2176


Data del document
:   09-03-2017

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * contracte de serveis

Correcció d'errades de la licitació número 93/2017. Servei d'arquitectura i arquitectura tècnica per a la redacció dels projectes i direcció de les obres de desamiantatge estructural del pavelló de rehabilitació en l'antic Hospital La Fe avinguda Campanar - València. [2017/2176]  
Vist l'error en la publicació de l'anunci de licitació número 93/2017, servei d'arquitectura i arquitectura tècnica per a la redacció dels projectes i direcció de les obres de desamiantatge estructural del pavelló de rehabilitació en l'antic Hospital La Fe avinguda Campanar - València, publicat en el Diari Oficial de la Generalitat Valenciana de data 09.03.2017, número 7996.  
D'acord amb l'article 109.2 de la Llei 39/2015, d'1 d'octubre del procediment administratiu comú de les administracions públiques, es procedix a rectificar l'error següent:  
  
On diu:  
«9. Obertura de les ofertes  
d) Data i hora: el dia de l'obertura de la proposició tècnica serà el desé dia natural a partir de la data límit de recepció d'ofertes, a la sala de juntes del centre abans indicat. Si el dit dia fóra dissabte o festiu l'obertura s'efectuarà el següent dia hàbil. Hora: 12.00 h. El lloc, dia i hora d'obertura de les proposicions econòmiques es publicarà en la plataforma estatal de contractació»;  
  
Ha de dir:  
«9. Obertura de les ofertes  
d) Data i hora: El dia de l'obertura de la proposició tècnica serà el 27 d'abril de 2017, a la sala de juntes del Centre abans indicat. Si el dit dia fóra dissabte o festiu l'obertura s'efectuarà el següent dia hàbil. Hora: 12.00 h. El lloc, dia i hora d'obertura de les proposicions econòmiques es publicarà en la plataforma estatal de contractació».  
  
Aquesta correcció, únicament modifica aquest punt, sense afectar el termini de presentació d'ofertes.  
  
València, 9 de març de 2017.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 8110, del 22-08-2017 (2017/6716)

Notificació de la sentència dictada en el judici verbal número 1088/2015.
-------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6716


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el judici verbal número 1088/2015. [2017/6716]  
Juan Antonio Elipe Songel, lletrat de l'Administració de justícia del Jutjat de Primera Instància i Instrucció número 4 de Vinaròs, mitjançant aquesta cèdula faig saber que en aquest jutjat se segueixen les actuacions ja indicades, promogudes per Acrismatic, SL, contra Nassir Safsasi Safsasi, en què s'ha dictat una resolució que no s'ha pogut notificar a la part demandada atés que se'n desconeix el parador, i que el contingut íntegre d'aquesta resolució està a la secretaria d'aquest òrgan jurisdiccional a disposició seua.  
I perquè valga de notificació de forma deguda al demandat esmentat, fent-li saber que contra la sentència que l'afecta es pot interposar un recurs d'apel·lació dins del termini de 20 dies davant d'aquest jutjat per a davant l'audiència provincial, expedisc aquest edicte.  
  
Vinaròs, 7 de juliol de 2017.- El lletrat de l'Administració de justícia: Juan Antonio Elipe Songel.
Diari Oficial de la Generalitat Valenciana


Sumari del DOGV 7956, del 12-01-2017 (2016/9901)

Notificació de la sentència dictada en el judici verbal número 1704/2009.
-------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9901


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el judici verbal número 1704/2009. [2016/9901]  
En el judici verbal número 1704/2009, s'ha dictat la resolució que, literalment, és com segueix:  
  
«Dispositiva  
Estime parcialment la demanda interposada per la procuradora la senyora Devesa Partera, en la representació processal que exerceix, i condemne Declan Boyle a abonar a la Comunitat de Propietaris Residencial Laguna Golf la quantitat de mil nou-cents nou euros amb vint-i-huit cèntims (1.909,28 ?), més els interessos legals des de la interpel·lació judicial, i al pagament de les costes processals.  
  
Notifiqueu aquesta resolució a les parts de forma legal, i feu-los saber que, en contra, no s'hi pot interposar cap recurs de conformitat amb el que disposa l'article 455 de la Llei d'enjudiciament civil (Llei 37/2011, d'1 d'octubre, de mesures d'agilitació processal).  
Aquesta és la meua sentència, de la qual uniu un certificat a les actuacions que, jutjant definitivament en primera instància, pronuncie, mane i firme.  
Publicació. La sentència anterior va ser llegida i publicada en el mateix dia de la data per la magistrada jutgessa que l'ha dictada, mentre celebrava audiència pública. En done fe.»  
  
Aquest edicte es publica en el Diari Oficial de la Generalitat Valenciana, per a portar a efecte la diligència de notificació de la sentència al demandat, Declan Coyle.  
  
Orihuela, 29 de juliol de 2016.- El lletrat de l'Administració de justícia: Pedro Javier García Martínez.